Ludvinuvas (Palenkės Bialos apskritis)

Ludvinuvas () – kaimas Lenkijos rytuose, Palenkės Lešnos valsčiuje, Palenkės Bialos apskrityje, Liublino vaivadijoje. Kaimas yra apie 2 km į pietus nuo Palenkės Lešnos, apie 12 km į šiaurės vakarus nuo Palenkės Bialos ir apie 102 km į šiaurę nuo vaivadijos centro Liublino. 

Istorija

Nuo XIV a. iki 1795 m. kaimas priklausė Lietuvos Didžiajai Kunigaikštystei. Nuo XV a. kaimas priklausė Nasutams, vėliau Zabžezinskiams, Klinčoms, o nuo 1579 m. iki XIX a. Radviloms. 1522 m. kaimas minimas kaip palivarkas. XIX a. pirmoje pusėje pastatytas klasicistinio architektūros stiliaus Ludvinuvo dvaras. 1881 m. kaimą nusipirko Piotras Šeliskis, kurio šeimai šios valdos priklausė iki 1944 metų. Per II pasaulinį karą kaimo dvaras buvo sugriautas, 1988-1991 m. atstatytas.

Kategorija:Palenkės Lešnos valsčius